Jegyzőkönyv

**Lőrinc- Kertvárosi Polgárőr Csoport**

**megtartott közgyűléséről**

Az közgyűlés 2011. március 12-én, Budapest XVIII. kerület Nemes utca 50-60. szám alatti Kastélydombi Általános Iskolában kerül megtartásra.

Székely László elnök 15 óra 45 perckor megnyitja a közgyűlést, üdvözli a megjelenteket. Megállapítja, hogy a közgyűlésen 18 fő jelent , közülük 13 fő teljes szavazati joggal rendelkezik­, a tagság megszavazza jegyzőkönyvezetőnek Liszi Károlyt.

Székely László tájékoztatja a tagságot, hogy az egyesület közhasznú egyesület lett melyről megszületett a bíróság jogerős végzése.

Székely László elnök előterjeszti a következő napirendi pontokat.

I. Balogh Richárd és Brodi Gábor próbaidős tagok felvétele.

II. Szolgálati Gépkocsi megvásárlásával kapcsolatos teendők megvitatása.

III. Szolgálattal kapcsolatban felmerült problémák megbeszélése.

IV. Inaktív, tiszteletbeli tagok további státusának megvitatása.

V. Üzemanyag norma változtatásának jóváhagyása.

I. Napirendi pont.

A tagfelvételhez szükséges szavazás lebonyolítására a tagság szavazat számláló bizottság elnökének Németh Attilát, a bizottsági tagnak Rácz Jánost kéri fel.

Ezután a jelen levő tagok leadják szavazataikat tartalmazó borítékokat a szavazat számláló bizottságnak.

Németh Attila szavazat számláló bizottság elnöke bejelenti, hogy

Balogh Richárdot a tagság 10 igen 2 nem 1 tartózkodás szavazattal választotta meg tagnak.

Brodi Gábort a tagság 12 igen 0 nem 1 tartózkodás szavazattal tagnak választotta.

II. Napirendi pont

Az ígéretekkel szemben az egyesület nem fog szolgálati autót kapni. Az elnökség kérése, hogy a tagok tájékozódjanak használtautó piacon, a szolgálati autóként számba vehető gépjárművek után.

III. Napirendi pont

Révész Zoltán szolgálatvezető, felhívja a tagok figyelmét a szolgálati napok leadásának módjára. A XVIII. kerületi kapitányság vezetőjének kérésére a jövőben meg kell jelölni a szolgálat kezdetének pontos idejét. Révész Zoltán felhívja a jelenlevők figyelmét a szolgálatok jogszabályoknak megfelelő ellátására.

IV. Napirendi pont

Elnök tájékoztatja a tagságot, hogy több olyan, jelenleg is tagsági viszonnyal rendelkező személy van aki, hónapok- évek óta nem vesz részt az egyesület munkájában. Az alapszabály szerint ezek az emberek, most is teljes jogú tagok. Dönteni kell, arról, hogy kizárjuk őket vagy felvesszük velük a kapcsolatot és tisztázzuk velük, az egyesülettel kapcsolatos terveiket.

A tagság nyílt szavazással, arról határozott, hogy az elnökség vegye fel a kapcsolatot a nem aktív tagokkal és a következő közgyűlés döntsön azok tagsági viszonyáról akik, a megkeresés ellenére sem rendezi tagságával kapcsolatos kötelességeit.

V. Napirendi pont

Székely László elnök kezdeményezi, hogy az 5 órás szolgálatra járó 3000-Ft/gépkocsi, 1000 Ft/motorkerékpár üzemanyag költség hozzájárulást emelje fel a közgyűlés 4000. –azaz négyezer -Ft/gépkocsi illetve 2000.- azaz kétezer - Ft/motorkerékpár összegre.

A tagság az egy szolgálatra adható üzemanyag költség hozzájárulás emelését nyílt szavazással az elnök javaslata szerint megszavazza.

Új napirendi pontot az elnök nem jelent be, tagok nem kezdeményezik más napirendi pont megtárgyalását.

Székely László 16 óra 45 perckor a taggyűlést bezárja.

Jegyzőkönyv 16 óra 45 perckor lezárva.

……………………….. ……………………..

elnök jkv. vezető